Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 568/12/6601	Banská Bystrica, 26.7.2013
EEČ : 2-45-180-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 8 510,91 €, pričom uvedená suma bola  uhradená poisťovňou XXXXX, na základe ohlásenia  dopravnej nehody obvineným - t.j. vykonaním iných opatrení na náhradu škody a to  v sume 3.945,- € v prospech XXXXX, v sume 1.713,91 € v prospech  XXXXX a v sume 2.852,- €  v prospech XXXXX XXXXX
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: ZDRUŽENIE XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou ORP-912/1-OVK-BB-2012.
	dňa 06.09.2012  v čase o 17.40 hod. viedol motocykel zn.  Yamaha XVS, ev.č. XXXXX v Banskej Bystrici, Kostiviarskou cestou v smere od  Nového sveta tak,  že pri odbočovaní doľava na vedľajšiu cestu   nedal prednosť v jazde protiidúcemu osobnému  motorovému vozidlu zn. Peugeot  307, ev. č. XXXXX vedenému XXXXX,  nar.  XXXXX,  trvale bytom XXXXX,  XXXXX, idúcemu po hlavnej ceste,  ulicou  Na Karlove v smere na Nový svet,  v dôsledku čoho  vozidlo zn. Peugeot  307,  ev. č. XXXXX pravou prednou  časťou narazilo do  pravej zadnej časti motocykla zn. Yamaha XVS, ev.č. XXXXX, následkom  čoho motocykel spadol na  vozovku, čím  XXXXX porušil ustanovenie § 19 ods. 4 zák. č. 8/2009 Z.z.  o cestnej premávke v znení neskorších predpisov a svojim nedbanlivostným konaním spolujazdkyni na motocykli XXXXX,  nar. XXXXX, trvale bytom XXXXX, XXXXX, spôsobil trieštivú zlomeninu I. predpriehlavkovej kosti pravej nohy, zlomeninu II. a II. predpriehlavkových kostí pravej nohy s posunom  fragmentov, vykĺbenie  Lisfranovho  kĺbu, nalomenie hrany klinových kostí a tržnozmliaždenú ranu a odreninu pravého predkolenie, ktoré boli hodnotené v zmysle odborného vyjadrenia, ako ťažká ujma na zdraví s dobou liečby 3 - 4 mesiace a práceneschopnosťou 2 - 3  mesiace, zároveň poškodením motorového vozidla Peugeot 307 spôsobil jeho vlastníkovi  XXXXX škodu vo výške 1.713,91 € a škodu XXXXX XXXXX vo výške 2.852,- € v súvislosti s úhradou nákladov na liečbu poškodenej XXXXX 

Odôvodnenie: 

Vyšetrovateľ Okresného riaditeľstva PZ XXXXX svojim uznesením č. XXXXX podľa § 199 ods. 1 Tr. por. začal trestné stíhanie a súčasne uvedeným uznesením podľa § 206 ods. 1 Tr. por. vzniesol obvinenie XXXXX za prečin ublíženia na zdraví podľa § 157 ods. 1, 2 písm. a) Tr. zák. na skutkovom základe uvedenom v predmetnom uznesení.

Po skončení prípravného konania vyšetrovateľ PZ predložil vyšetrovací spis s návrhom na podmienečné zastavenie trestného stíhania. Preskúmaním veci som dospel k záveru, že zabezpečené dôkazy v celom rozsahu preukazujú, že obv. XXXXX sa dopustil trestnej činnosti kladenej mu za vinu. Zároveň som dospel k názoru, že v danej veci by prichádzal do úvahy i postup podľa § 220 Tr. por., preto som spis i so svojim súhlasom zaslal probačnému a mediačnému úradníkovi Okresného súdu v Banskej Bystrici na vykonanie úkonov v jeho pôsobnosti, ktorými by boli vytvorené podmienky na schválenie zmieru.

Takéto úkony boli vykonané dňa 10.07.2013 a probačná a mediačná úradníčka Okresného súdu v Banskej Bystrici predložila doplnený spisový materiál na preskúmanie. Na základe písomností obsiahnutých v spisovom materiáli možno konštatovať nasledovné:

Probačná a mediačná úradníčka Okresného súdu v Banskej Bystrici vykonala pokus o mediáciu smerujúcu k dohode medzi obv. XXXXX, zastúpeným obhajcom XXXXX na jednej strane  a poškodenými XXXXX zastúpenou XXXXX, XXXXX a XXXXX  zastúpenou splnomocnencom XXXXX na strane druhej.

XXXXX vyhlásil, že spáchal skutok, za ktorý je stíhaný. Svoje konanie oľutoval a všetkým poškodeným  sa ospravedlnil. Vo vzťahom k nároku na náhradu škody obvinený XXXXX vyhlásil, že urobil opatrenia na   náhradu škody poškodeným tým,  že zabezpečil, aby z titulu poistného plnenia na základe Oznámenia o škode  z poistenia zodpovednosti za škodu spôsobenú prevádzkou  motorového vozidla  poisťovňa  XXXXX na základe povinného zmluvného poistenia uhradila  z poistnej zmluvy č. XXXXX nároky poškodených a to  nasledovne: 
Nárok poškodenej XXXXX pozostávajúci  z výšky bolestného vo výške 3.852,- €, pričom poškodená vyhlásila, že v predmetnej veci  jej bol nárok na náhradu škody uhradený  poisťovňou Kooperatíva a.s. a to dňa 26.06.2013 a d¨ľa 01.07.2013 v celkovej výške 3.945,- €, čím považuje  svoj nárok za plne  uspokojený.
Nárok poškodeného  XXXXX pozostávajúci z nároku za  poškodenie jeho osobného motorového vozidla zn. Peugeot  307 ev. č. XXXXX v sume 1.713,91 €, pričom poškodený vyhlásil, že v predmetnej veci bol jeho nárok na náhradu škody  uhradený  poisťovňou XXXXX. a to d¨ľa 20.09.2012 v celkovej  výške 1.713,91,- €,  čím považuje  svoje nárok za plne  uspokojený.
Nárok poškodeného XXXXX  XXXXX v zastúpení splnomocnencom XXXXX, pozostávajúci z nákladov za poskytnutú  zdravotnú starostlivosť pri poškodení zdravia XXXXX v sume 2.852,- €, pričom  splnomocnenec poškodeného vyhlásil, že v predmetnej veci bol jeho nárok na náhradu škody  uhradený  a to dňa 01.07.2013 v celkovej  výške 2.852,- €,  čím považuje  svoje nároky za plne  uspokojené a prípadné  ďalšie nároky vyčíslené po uzatvorení tohto zmieru si  budú vymáhať v rámci povinného zmluvného poistenia.

Všetci poškodení  vyhlásili, že ich  nároky tak, ako boli vyššie uvedené  boli uhradené. Obvinený, ako aj poškodení vyslovili súhlas s uzatvorením zmieru

Obvinený vyjadril ochotu zložiť na účet prokuratúry sumu 100,-€. Vzal na vedomie, že v prípade schválenia zmieru prokurátorom, bude 50% určených na pe¨ľažnú pomoc poškodeným trestnými činmi a ako adresáta ďalších 50% určil v zmysle zákona XXXXX

Z doloženého výpisu z bankového účtu je zrejmé, že 04.07.2013 obv. XXXXX vložil na účet tunajšej prokuratúry sumu 100,-€. Dňa 09.07.2013 bol medzi účastníkmi pred probačnou a mediačnou úradníčkou uzatvorený zmier v zmysle § 220 Tr. por.

 Podľa § 220 ods. 1 Tr. por., v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/  vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/  nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c/  zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 ods. 1 Tr. por.  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 ods. 2 Tr. por., z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

S prihliadnutím na všetky zistené skutočnosti mám za to, že v danej veci sú splnené všetky podmienky odôvodňujúce schválenie zmieru podľa § 220 Tr. por. Obvinený i poškodení súhlasili s jeho schválením, obvinený vyhlásenie vykonal slobodne vážne a určito,  obvinený vykonal opatrenia  na  náhradu škody a to  oznámením škodovej udalosti  poisťovni Kooperatíva a.s., pričom uvedená poisťovňa do skončenia mediácie nároky poškodených aj uhradila, obvinený súčasne zložil na prokuratúre peňažnú sumu určenú konkrétnemu adresátovi na všeobecne prospešné účely, ktorá nie je zrejme neprimeraná závažnosti spáchanej trestnej činnosti a vzhľadom na dotknutý verejný záujem a na osobu obvineného, s prihliadnutím na jeho osobné a majetkové pomery možno považovať takýto spôsob rozhodnutia za dostačujúci.  Tak isto   je  potrebné poukázať aj na doterajší  život obvineného, pričom  z osobných dokladov   vyplýva, že   obvinený nemá záznam v Registri trestov  GP SR , tak isto nemá záznam v registri priestupkov, zo záznamu o odmenách a trestoch  tak isto nevyplýva žiadny záznam o treste a obdobne  tak isto nemá záznam v aktuálnej karte vodiča.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodenými.

Vzhľadom na vyššie uvedené som rozhodl tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor